OSNUTEK
[bookmark: _Hlk128141937][bookmark: _Hlk132186408][bookmark: _Hlk124169857]Na podlagi drugega odstavka 18.c člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22,130/22 – ZPOmK-2 in 18/23) ministrica za kmetijstvo, gozdarstvo in prehrano izdaja


P R A V I L N I K 
o označevanju vira sofinanciranja iz Strateškega načrta skupne kmetijske politike 2023–2027 za Slovenijo



1. člen
(vsebina)

Ta pravilnik določa zavezanca za označevanje, način označevanja, lokacijo označevanja, obvezne in neobvezne elemente označevanja in trajanje obveznosti označevanja vira sofinanciranja operacij, ki se izvajajo v okviru intervencij iz Strateškega načrta skupne kmetijske politike 2023–2027 za Slovenijo (v nadaljevanju: SN SKP) in Tehnične pomoči iz SN SKP, za izvajanje:
· točk j) in k) drugega odstavka 123. člena Uredbe (EU) 2021/2115 Evropskega parlamenta in Sveta z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013 (UL L št. 435 z dne 6. 12. 2021, str. 1 ), zadnjič spremenjene z Izvedbeno uredbo Komisije (EU) 2022/1317 z dne 27. julija 2022 o določitvi odstopanj od Uredbe (EU) 2021/2115 Evropskega parlamenta in Sveta v zvezi z uporabo standardov za dobre kmetijske in okoljske pogoje zemljišč (standardi DKOP) 7 in 8 za leto zahtevka 2023 (UL L št. 199 z dne 28. 7. 2022, str. 1), (v nadaljnjem besedilu: Uredba 2021/2115/EU) ter
· [bookmark: _Hlk124169971]Izvedbene uredbe Komisije (EU) 2022/129 z dne 21. decembra 2021 o pravilih za vrste intervencij, ki zadevajo oljnice, bombaž in stranske proizvode vinarstva, v skladu z Uredbo (EU) 2021/2115 Evropskega parlamenta in Sveta ter za zahteve glede informiranja, obveščanja javnosti in prepoznavnosti v zvezi s podporo Unije in strateškimi načrti SKP (UL L št. 20 z dne 31. 1. 2021, str. 197) (v nadaljnjem besedilu: Uredba 2022/129/EU).


2. člen
(pomen izrazov)

Izrazi, uporabljeni v tem pravilniku, pomenijo:

1. »operacija« iz četrtega odstavka 3. člena Uredbe 2021/2115/EU pomeni projekt, pogodbo, aktivnost ali skupino projektov ali aktivnosti, izbranih v okviru SN SKP;

2. »uradna spletna stran« je stran pravnih in fizičnih oseb, ki so registrirane za opravljanje dejavnosti, in je namenjena trženju proizvodov ali opravljanju aktivnosti oziroma dejavnosti, ki so povezane z namenom dodeljene skupne javne podpore v okviru intervencij iz SN SKP;

3. »uradna stran na družbenih medijih« kot so Facebook, Instagram ali YouTube, je javno dostopna stran pravnih in fizičnih oseb, ki so registrirane za opravljanje dejavnosti, in je namenjena trženju proizvodov ali opravljanju aktivnosti oziroma dejavnosti, ki so povezane z namenom dodeljene skupne javne podpore v okviru intervencij iz SN SKP.




3. člen
(zavezanec za označevanje)

(1) Zavezanec za označevanje vira sofinanciranja po tem pravilniku (v nadaljnjem besedilu: zavezanec za označevanje) je v skladu s točko j) drugega odstavka 123. člena Uredbe 2021/2115/EU upravičenec v okviru intervencij iz SN SKP, ki se sofinancirajo iz Evropskega sklada za razvoj podeželja, razen intervencij, povezanih s površinami in živalmi. 
(2) Ne glede na prvi odstavek tega člena v primeru, če je v okviru ene operacije več upravičencev, označevanje iz drugega odstavka 4. člena tega pravilnika izvede vodilni partner, oziroma v primeru intervencije IRP38 Konzorciji institucij znanja v podporo prehodu kmetijstva v zeleno, digitalno in podnebno nevtralno označevanje izvede član konzorcija, pri kateremu je bila naložba izvedena.

(3) Če gre za sredstva iz Tehnične pomoči iz SN SKP, sta zavezanca za označevanje vira financiranja:
a) Ministrstvo za kmetijstvo, gozdarstvo in prehrano (v nadaljnjem besedilu: MKGP) v skladu s prvim odstavkom 123. člena Uredbe 2021/2115/EU, in
b) Agencija Republike Slovenije za kmetijske trge in razvoj podeželja (v nadaljnjem besedilu: ARSKTRP) v skladu s četrtim odstavkom 123. člena Uredbe 2021/2115/EU.



4. [bookmark: _Hlk123767896]člen
(način označevanja vira sofinanciranja)

(1) [bookmark: _Hlk127986435]Zavezanec za označevanje iz prvega in drugega odstavka 3. člena tega pravilnika označi vir sofinanciranja na naslednje načine:

a) na svoji uradni spletni strani iz 2. točke 2. člena tega pravilnika, če obstaja, 

b) na svojih uradnih straneh na družbenih medijih iz 3. točke 2. člena tega pravilnika, če obstajajo, in
c) v dokumentih in komunikacijskem gradivu iz prvega odstavka 8. člena tega pravilnika, ki zadevajo izvajanje operacije in so namenjeni javnosti.

(2) Dodatno, glede na vrsto operacije in višino skupne javne podpore, zavezanec za označevanje iz prvega in drugega odstavka 3. člena tega pravilnika označi vir sofinanciranja tudi na naslednje načine:
a) [bookmark: _Hlk127986895]za operacije sofinancirane v okviru intervencije LEADER, pri katerih skupna javna podpora presega 10.000 eurov, na lokaciji, ki je jasno vidna javnosti, namestijo plakat najmanj velikosti A3 ali obrazložitveno tablo iz obstojnega materiala najmanj velikosti A3 ali po velikosti enakovreden elektronski prikazovalnik;
b) za operacije, ki zajemajo naložbe v osnovna sredstva, pri katerih skupna javna podpora presega 50.000 eurov, namestijo obrazložitveno tablo iz obstojnega materiala najmanj velikosti A3 ali po velikosti enakovreden elektronski prikazovalnik;
c) [bookmark: _Hlk127035493]za operacije, ki zajemajo sofinanciranje infrastrukture ali gradnje, pri katerih skupna javna podpora presega 500.000 eurov, namestijo obrazložitveno tablo iz obstojnega materiala najmanj velikosti A3, ki je jasno vidna javnosti.
(3) [bookmark: _Hlk127985152]Pri operacijah, ki se izvajajo v okviru intervencij iz točk b) in c) drugega odstavka 4. člena tega pravilnika, pri katerih javna podpora presega 50.000 eurov, in je v skladu s predpisi, ki urejajo graditev objektov, zahtevana postavitev gradbiščne table, so elementi označevanja iz 5. člena tega pravilnika lahko navedeni na gradbiščni tabli.

(4) [bookmark: _Hlk127978524]Če zavezanec za označevanje izvaja več operacij v okviru intervencij iz SN SKP, se lahko vir sofinanciranja označi na enem skupnem plakatu najmanj velikosti A3, obrazložitveni tabli iz obstojnega materiala najmanj velikosti A3 ali po velikosti enakovrednem elektronskem prikazovalniku.

5.  člen
(obvezni in neobvezni elementi označevanja)

(1) Obvezni elementi označevanja vira sofinanciranja so naslednji: 

a) na uradni spletni strani iz 2. točke 2. člena tega pravilnika, če obstaja, se navede naziv intervencije, naziv operacije, kratek opis, cilje in rezultate operacije, izpostavijo pa se tudi emblem Evropske unije z navedbo »Sofinancira Evropska unija«, logotip »Skupna kmetijska politika«, logotip »I feel Slovenia« in v primeru operacij sofinanciranih v okviru intervencije LEADER logotip »LEADER« v skladu s 1. oziroma 2. točko Priloge 1, ki je sestavni del tega pravilnika;

b) na uradnih straneh na družbenih medijih iz 3. točke 2. člena tega pravilnika, če obstajajo, se v okviru ene objave navede naziv intervencije, naziv operacije, kratek opis, cilje in rezultate operacije, izpostavijo pa se tudi emblem Evropske unije z navedbo »Sofinancira Evropska unija«, logotip »Skupna kmetijska politika«, logotip »I feel Slovenia« in v primeru operacij sofinanciranih v okviru intervencije LEADER logotip »LEADER« v skladu s 1. oziroma 2. točko Priloge 1, ki je sestavni del tega pravilnika, oziroma v primeru videoposnetka na YouTube se naziv intervencije, naziv operacije, kratek opis, cilje in rezultate operacije vključi v opis videoposnetka, v sam posnetek pa se vključijo emblem Evropske unije z navedbo »Sofinancira Evropska unija«, logotip »Skupna kmetijska politika«, logotip »I feel Slovenia« in v primeru operacij sofinanciranih v okviru intervencije LEADER logotip »LEADER« v skladu s 1. oziroma 2. točko Priloge 1, ki je sestavni del tega pravilnika;

c) v dokumentih in komunikacijskem gradivu iz 8. člena tega pravilnika, ki zadevajo izvajanje operacije in so namenjeni javnosti, se izpostavijo emblem Evropske unije z navedbo »Sofinancira Evropska unija«, logotip »Skupna kmetijska politika«, logotip »I feel Slovenia« in v primeru operacij sofinanciranih v okviru intervencije LEADER logotip »LEADER« v skladu s 1. oziroma 2. točko Priloge 1, ki je sestavni del tega pravilnika, oziroma v primeru prispevkov na radiu in televiziji iz točke e) prvega odstavka 8. člena tega pravilnika se ustno izjavi, da operacijo sofinancira Evropska unija;

č) 	na plakatu, obrazložitveni tabli ali elektronskem prikazovalniku, ki se nanašajo na operacije financirane v okviru intervencije LEADER iz točke a) drugega odstavka 4. člena tega pravilnika, se navede opis operacije, pri čemer se izpostavijo emblem Evropske unije z navedbo »Sofinancira Evropska unija«, logotip »Skupna kmetijska politika«, logotip »I feel Slovenia« in logotip »LEADER« v skladu z 2. točko Priloge 1, ki je sestavni del tega pravilnika;

d) na obrazložitveni tabli ali elektronskem prikazovalniku, ki se nanašajo na operacije iz točke b) drugega odstavka 4. člena tega pravilnika, se navede opis operacije, pri čemer se izpostavijo emblem Evropske unije z navedbo »Sofinancira Evropska unija«, logotip »Skupna kmetijska politika« in logotip »I feel Slovenia« v skladu s 1. točko Priloge 1, ki je sestavni del tega pravilnika;
e) na obrazložitveni tabli, ki se nanaša na operacije iz točke c) drugega odstavka 4. člena tega pravilnika, se navede opis operacije, pri čemer se izpostavijo emblem Evropske unije z navedbo »Sofinancira Evropska unija«, logotip »Skupna kmetijska politika« in logotip »I feel Slovenia« v skladu s 1. točko Priloge 1, ki je sestavni del tega pravilnika.

(2) Za označevanje vira sofinanciranja se lahko neobvezno uporabi tudi druge logotipe (npr. logotipe občin, logotipe lokalnih akcijskih skupin, blagovne znamke), ki pa ne smejo biti večji od logotipov iz Priloge 1, ki je sestavni del tega pravilnika.

(3) Elementi označevanja iz prvega in drugega odstavka tega člena se lahko uporabijo v barvni ali črno-beli različici kot je razvidno iz Priloge 1, ki je sestavni del tega pravilnika.

(4) Za označevanje vira sofinanciranja se lahko vključi hiperpovezavo na spletno stran https://www.skp.si.  



6.  člen
(lokacija označevanja)

(1) Označitev vira sofinanciranja iz drugega odstavka 4. člena tega pravilnika se namesti na vidnem mestu na enega od naslednjih načinov:

a) na lokaciji izvajanja operacije, ali
b) na sedežu zavezanca za označevanje.

(2) Ne glede na prvi odstavek tega člena, se pri operacijah, ki se izvajajo v gozdnem prostoru, vir sofinanciranja označi samo na sedežu zavezanca za označevanje, razen če je zavezanec za označevanje fizična oseba z naslovom v dvo- ali večstanovanjski stavbi v skladu z zakonom, ki ureja vrste stanovanjskih stavb, potem se vir sofinanciranja ne označi.

(3) [bookmark: _Hlk128570135]Če je s predpisi, ki urejajo varstvo kulturne dediščine, predpisom, ki ureja prometno signalizacijo in prometno opremo na cestah ali predpisom, ki ureja označevanje zavarovanih območij naravnih vrednot, določeno, da označitev vira sofinanciranja ni dovoljena, se upošteva omejitve predpisov in označitev temu prilagoditi oziroma se označitev vira sofinanciranja izvede na sedežu zavezanca za označevanje, razen če je zavezanec za označevanje fizična oseba z naslovom v dvo- ali večstanovanjski stavbi v skladu z zakonom, ki ureja vrste stanovanjskih stavb, potem se vir sofinanciranja ne označi.



7.  člen
(trajanje obveznosti označevanja)

(1) Obveznost označevanja vira sofinanciranja traja v naslednjem časovnem obdobju:

a) od vročitve odločbe o pravici do sredstev oziroma takoj ko se začne fizično izvajanje operacij ali ko se namesti kupljena oprema, pa do zadnjega izplačila sredstev, oziroma
b) od podpisa pogodbe na podlagi izvedenega postopka oddaje javnega naročila v skladu s predpisi, ki urejajo javno naročanje, do zadnjega izplačila sredstev.

(2) Ne glede na prvi odstavek tega člena traja obveznost označevanja pri intervenciji IRP11 Podpora za novo sodelovanje v shemah kakovosti eno leto po izplačilu sredstev.

(3) [bookmark: _Hlk127035903]Ne glede na prvi odstavek tega člena traja obveznost označevanja za operacije iz točke c) drugega odstavka 4. člena še vsaj pet let po zadnjem izplačilu sredstev.

 
8.  člen
(dokumenti in komunikacijsko gradivo)
(1) Vrste dokumentov in komunikacijskega gradiva so:

a) tiskana gradiva (npr. poročila za javno objavo, knjižice, brošure, bilteni, plakati, prispevki v tiskanih medijih, oglasi v tiskanih medijih, sporočila za javnost, gradiva usposabljanj in svetovanj, namenjena javnosti),
b) elektronska gradiva (npr. e-publikacije, avdiovizualna gradiva, gradiva usposabljanj in svetovanj, namenjena javnosti),
c) informativne table, ki zajemajo predstavitev tematskih poti, lokacije ali območja,
č)   avdiovizualni material (npr. CD in DVD zgoščenke), 
d) promocijski material (npr. majice, darilne vrečke, USB ključki, izdelki domače in umetnostne obrti oziroma rokodelski izdelki),
e) prispevki na radiu in televiziji (npr. oglasi, oddaje in serije),
f) dokumenti, ki se nanašajo na upravičence, in jih izda MKGP ali ARSKTRP (npr. pogodbe o zaposlitvi, odločbe o pravici do sredstev, razpisna dokumentacija javnih razpisov in javnih naročil).

(2) Če označevanje vira sofinanciranja na promocijskem materialu iz točke d) prvega odstavka tega člena ni možno, se z virom sofinanciranja označi embalaža promocijskega materiala ali vizitka, ki mora biti sestavni del promocijskega materiala.


[bookmark: _Hlk128575073]9.  člen
(način, obvezni elementi, lokacija in trajanje označevanja Tehnične pomoči)
(1) Zavezanec za označevanje iz tretjega odstavka 3. člena tega pravilnika označi vir financiranja na naslednje načine:

a) na svoji uradni spletni strani in na svojih uradnih straneh na družbenih medijih, če obstajajo, se navede kratek opis upravičenih aktivnosti Tehnične pomoči iz SN SKP ter izpostavijo se emblem Evropske unije z navedbo »Financira Evropska unija«, logotip »Skupna kmetijska politika« in logotip »I feel Slovenia« v skladu s tretjo točko Priloge 1, ki je sestavni del tega pravilnika;

b) v dokumentih in komunikacijskem gradivu iz prvega odstavka 8. člena tega pravilnika, ki zadevajo izvajanje Tehnične pomoči, se izpostavijo emblem Evropske unije z navedbo »Financira Evropska unija«, logotip »Skupna kmetijska politika« in logotip »I feel Slovenia« v skladu s tretjo točko Priloge 1, ki je sestavni del tega pravilnika;

c) z namestitvijo enega plakata na sedežu zavezanca za označevanje, ki je najmanj velikosti A3, na katerem se navede: »Tehnična pomoč Strateškega načrta skupne kmetijske politike 2023–2027 za Slovenijo«, vrste upravičenih aktivnosti, ki se izvajajo v okviru Tehnične pomoči,  ter izpostavijo se emblem Evropske unije z navedbo »Financira Evropska unija«, logotip »Skupna kmetijska politika« in logotip »I feel Slovenia« v skladu s tretjo točko Priloge 1, ki je sestavni del tega pravilnika, pri čemer mora biti plakat viden celotno obdobje izvajanja SN SKP.



10.  člen
(začetek veljavnosti)

Ta pravilnik začne veljati petnajsti dan po objavi v Uradnem listu Republike Slovenije.



št. _________________
Ljubljana, dne dd. mm .llll
EVA 2023-2330-0005

								
   Irena Šinko
     ministrica
          za kmetijstvo, gozdarstvo in prehrano



PRILOGA 1: Tehnične značilnosti označitve vira sofinanciranja

[bookmark: _Toc178668905][bookmark: _Toc178668904]
1. Označevanje v primeru operacij, ki se izvajajo v okviru intervencij iz SN SKP:


Barvna različica: 

[image: komplet logotipov]

Črno-bela različica:

[image: komplet logotipov]

2. Označevanje v primeru operacij sofinanciranih v okviru intervencije LEADER:

Barvna različica:

[image: komplet logotipov]

Črno-bela različica:
      [image: komplet logotipov]

3. Označevanje v primeru Tehnične pomoči:

Barvna različica:
[image: komplet logotipov]
Črno-beli različici:

  [image: komplet logotipov]





Grafični vodnik po evropski zastavi (emblemu) je na voljo na spodnji povezavi:
https://european-union.europa.eu/principles-countries-history/symbols/european-flag_sl
Prenos datotek emblema Evropske unije in navedbe glede finančne podpore je na voljo v različnih formatih in v vseh uradnih jezikih EU:
https://ec.europa.eu/regional_policy/information-sources/logo-download-center_en

Vsi logotipi v grafični obliki so dostopni na spletni strani Skupna kmetijska politika www.skp.si.



image1.png
&, SKUPNA
4 RMETISKA w
POLITIKA

Sofinancira
Evropska unija




image2.png
Ay, SKUPNA
22/ T 0

POLITIKA et

Sofinancira
Evropska unija




image3.png
&, SKUPNA e
40 RETISKA m 2
POLITIKA

Sofinancira
Evropska unija





image4.png
&, SKUPNA
4y venisin I
POLITIKA

Sofinancira
Evropska unija





image5.png
4, SKUPNA
'.'/IKMETUSKA - E
POLITIKA

Financira
Evropska unija




image6.png
A&, SKUPNA
Lo/ RO N
POLITIKA

Financira
Evropska unija




